pythainlp/thai-wiki-dataset-v4 huggingface dataset:
จอห์นนี กาเล็กกี

จอห์น มาร์ก "จอห์นนี" กาเล็กกี (เกิด 30 เมษายน ค.ศ. 1975) เป็นนักแสดงชาวอเมริกัน เขาเป็นที่รู้จักกับบทบาทเดวิด ฮีลี จากซิตคอม "โรแซน" ออกอากาศช่องเอบีซี ตั้งแต่ปี ค.ศ. 1992-1997 และดร.เลนเนิร์ด ฮอฟสแตดเตอร์ จากซิตคอม"เดอะบิกแบงเธียรี" ออกอากาศช่องซีบีเอส ตั้งแต่ปี ค.ศ. 2007 กาเล็กกียังเคยปรากฏในภาพยนตร์เรื่อง "เนชันแนลแลมพูนส์คริสต์มาสเวเคชัน" (1989) "แพรนเซอร์" (1989) "ซุยซายด์คิงส์" (1997) "ซัมเมอร์สยองต้องหวีด" (1997) "บุกกีส์" (2003) และ"ล่าเวลาสุดนรก" (2011)
ชีวิตช่วงแรก.
กาเล็กกีเกิดในเบร ประเทศเบลเยียม เป็นบุตรของบิดามารดาที่มีเชื้อสายโปแลนด์ ไอริช และอิตาลี มารดาของเขาชื่อ แมรี ลู นูน เป็นที่ปรึกษาเรื่องมรดก และบิดาชื่อ ริชาร์ด กาเล็กกี เป็นหนึ่งในหน่วยกองทัพอากาศสหรัฐอเมริกามีศูนย์ประจำการที่ประเทศเบลเยียม และทำงานเป็นครูฝึกฟื้นฟูสมรรถภาพ กาเล็กกีเป็นบุตรคนโต มีน้องชายชื่อนิก ซึ่งเขาอธิบายว่าเป็น "อัจฉริยาด้านเครื่องกล" ในอุตสาหกรรมยานยนต์ และมีน้องสาวชื่อแอลลิสัน กาเล็กกีเติบโตในโอกพาร์ก รัฐอิลินอยส์
ระหว่างสัมภาษณ์กับสถานีวิทยุเซดเอ็ม ในนิวซีแลนด์ กาเล็กกีย้อนระลึกถึงความสัมพันธ์ของเขากับมารดา ขณะเป็นเด็ก เขาเป็นที่รู้จักดีว่าเขาชอบแต่งเรื่องเล่าและนิทานขนาดยาว ครั้งหนึ่ง มารดาของเขาเคยให้เขาเล่น "เกมงดใช้เสียง" ซึ่งเขาต้องงดพูดให้นานที่สุดเท่าที่ทำได้ เขายังจำได้ว่าแม้ว่ามารดารักเขามาก แต่เธอกลับเป็นคนหยาบ ๆ วลีหนึ่งที่เธอจะใช้กับเขาด้วยความรักคือ "แม่รักลูกนะ แต่ออกไปได้แล้ว"
โดนต์วอนนาโนว์

"โดนต์วอนนาโนว์"  เป็นเพลงของวงดนตรีป็อปร็อกอเมริกัน มารูนไฟฟ์ เพลงมีนักร้องรับเชิญคือ เคนดริก ลามาร์ และออกจำหน่ายวันที่ 11 ตุลาคม ค.ศ. 2016 เป็นซิงเกิลนำในอัลบั้ม "เรดพิลล์บลูส์" อัลบั้มที่หกของวง เพลงขึ้นสิบอันดับแรกใน 15 ประเทศ และขึ้นอันดับหนึ่งในประเทศเลบานอน ต่อมาเพลงได้รับการรับรองระดับทองคำในประเทศออสเตรเลีย และอิตาลี
การประพันธ์เพลง.
"โดนต์วอนนาโนว์" แต่งด้วยคีย์อีไมเนอร์ในจังหวะเวลาปกติ มีเทมโปแบบชัฟฟลิง ความเร็ว 100 จังหวะต่อนาที เพลงมีลำดับคอร์ดดังนี้ CMaj7 – D6 – Em7 – Bm/E เสียงของเลอวีนมีช่วงตั้งแต่ D4 ถึง C6
การตอบรับ.
ไมก์ วอส จากไอโดเลเตอร์ กล่าวว่า "ไม่มีอะไรน่าอวดหรือเกินตัวเกี่ยวกับเพลงฉบับสมบูรณ์นี้ ความจริงแล้ว นี่เป็นกรณีที่เรียกว่า น้อยกว่าคือมากกว่า" [โดนต์วอนนาโนว์] เพิ่มความสดชื่นในเสียงดนตรีของมารูนไฟฟ์ และเน้นย้ำดนตรีวนซ้ำในเพลง แต่รับประกันความดังของเพลงให้แก่วงในระหว่างการทำเพลง ท่อนของเคนดริกรู้สึกว่าเพิ่มเข้ามาภายหลัง แต่หากไม่คิดถึงตรงนั้น ก็หาจุดบกพร่องยาก" ฮอลล์ คีเฟอร์ จากเว็บไซต์วัลเชอร์ กล่าวว่า "มันจะเป็นเพลงประกอบโฆษณารถยนต์ โฆษณาของบริษัททาร์เกตทุกเรื่อง และเป็นเพลงที่ใช้ฟังขณะเมาที่คุณดิ้นรนหาฟังในสามเดือนถัดไป" และกล่าวต่อไปว่า "โดนต์วอนนาโนว์มีเสียงดนตรีโดดเด่นที่ฟังเหมือนไม่ใช่มารูนไฟฟ์ พวกเขาใส่ความเย็นสบาย กระฉับกระเฉง สนุกสนาน และชวนเต้นรำเพื่อลดความเจ็บปวดหลังสูญเสียความสัมพันธ์ที่คุณเคยมี"
มิวสิกวิดีโอ.
ในวันที่ 14 ตุลาคม ค.ศ. 2016 มิวสิกวิดีโอเพลงฉบับไม่มีท่อนแร็ปของเคนดริก ลามาร์ ออกเผยแพร่ครั้งแรก วิดีโอกำกับโดบเดวิด ดอบคิน (ผู้เคยกำกับมิวสิกวิดีโอเพลง "ชูการ์") ฉายครั้งแรกในรายการ"เดอะทูเดย์โชว์" วิดีโอเผยแพร่ทางยูทูบในวันเดียวกันนั้นเอง วิดีโอล้อเลียนเกมความเป็นจริงเสริม โปเกมอน โก ในวิดีโอ แอดัม เลอวีนแต่งกายเป็นแมลงตัวหนึ่ง อกหักจากแมลงอีกตัวหนึ่งที่แสดงโดยแซราห์ ซิลเวอร์แมน อะแมนดา เซอร์นี แชคิล โอนีล เอด เฮลมส์ และวินซ์ วอห์น ปรากฏในวิดีโอด้วย
สโมสรฟุตบอลแม่โจ้ ยูไนเต็ด

สโมสรฟุตบอลแม่โจ้ ยูไนเต็ด เป็นสโมสรฟุตบอลในประเทศไทย ตั้งอยู่ที่ตำบลป่าป้อง อำเภอดอยสะเก็ด จังหวัดเชียงใหม่ ปัจจุบันแข่งขันอยู่ในระดับไทยลีก 3 โซนภาคเหนือ
ประวัติสโมสร.
เมื่อวันที่ 29 กันยายน 2559 สโมสรแม่โจ้ยูไนเต็ด แถลงข่าวพร้อมทั้งเปิดตัวสโมสรและทีมงาน ณ สนามกีฬาอินทนิล มหาวิทยาลัยแม่โจ้ โดยมี ดร.อำนวย ยศสุข นายกสภามหาวิทยาลัยแม่โจ้ เป็นประธานที่ปรึกษา, ผู้ช่วยศาสตราจารย์ ดร.จำเนียร ยศราช อธิการบดีมหาวิทยาลัยแม่โจ้ เป็นที่ปรึกษากิตติมศักดิ์
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ลัทธิกัลโบ

ลัทธิกัลโบ  คือลัทธินโยบายการต่างประเทศที่มองว่าอำนาจตัดสินข้อพิพาทในประเด็นการลงทุนระหว่างประเทศควรขึ้นอยู่กับดุลยพินิจของประเทศที่ได้ไปลงทุน ดังนั้นลัทธิกัลโบจึงได้เสนอให้ห้ามการปกป้องทางการทูตหรือการแทรกแซง (ด้วยกำลังอาวุธ) ก่อนที่การแก้ไขในระดับท้องถิ่นจะถูกใช้หมดทุกหนทางแล้ว ซึ่งตามแนวทางนี้นักลงทุนจะไม่มีทางเลือกอื่นนอกจากใช้ระบบศาลในท้องถิ่นเท่านั้น จึงถือได้ว่าลัทธินี้เป็นการแสดงออกถึงแนวคิดชาตินิยมในทางกฎหมาย ทั้งนี้หลักการของลัทธิกัลโบซึ่งถูกตั้งชื่อตามนักกฎหมายชาวอาร์เจนตินา การ์โลส กัลโบ ได้ถูกประยุกต์ใช้ทั่วทั้งภูมิภาคละตินอเมริกาและส่วนอื่น ๆ ของโลกด้วย
ลัทธินี้ถือกำเนิดขึ้นจากแนวคิดของกัลโบที่ได้แสดงไว้ใน "กฎหมายระหว่างประเทศเชิงทฤษฎีและเชิงปฏิบัติในยุโรปและอเมริกา"  ของเขาที่ปารีส ค.ศ. 1868 (ภายหลังได้ตีพิมพ์ออกมาอีกหลายครั้งและถูกตีพิมพ์ในภาษาฝรั่งเศส) โดยกัลโบได้แสดงให้เห็นว่าลัทธิของเขามีความจำเป็นต่อการป้องกันไม่ให้ประเทศที่มีอำนาจมากกว่าล่วงละเมิดอำนาจศาลของประเทศที่อ่อนแอกว่า ซึ่งหลังจากนั้นเป็นต้นมาหลักการดังกล่าวได้ถูกนำไปบรรจุไว้เป็นส่วนหนึ่งในรัฐธรรมนูญของประเทศละตินอเมริกาหลายแห่ง เช่นเดียวกับในสนธิสัญญา บทบัญญัติ และสัญญาอื่น ๆ อีกหลายฉบับ นอกจากนี้หลักการของลัทธิกัลโบยังถูกนำไปใช้ในสัญญาสัมปทานเสียเป็นส่วนมาก โดยจะมีวรรคหนึ่งวรรคที่ให้ศาลท้องถิ่นมีอำนาจตัดสินเด็ดขาดและลบล้างคำอุทธรณ์ใดก็ตามที่ทำเกิดการแทรกแซงทางการทูต
อนึ่ง หลักการในลัทธิกัลโบยังถูกนำไปประยุกต์ใช้เฉพาะเจาะจงในลัทธิดราโกด้วยเช่นกัน
ลัทธิดราโก

ลัทธิดราโก  คือแถลงการณ์ในปี ค.ศ. 1902 โดยรัฐมนตรีว่าการกระทรวงการต่างประเทศอาร์เจนตินา ลูอิส มาเรีย ดราโก ในหมายเหตุทางการทูตที่ส่งถึงสหรัฐอเมริกา ดราโกรับรู้ได้ว่าลัทธิมอนโรและอิทธิพลของจักรวรรดิในยุโรปมีความขัดแย้งกัน จึงได้เน้นย้ำความสนใจต่อหลักความเท่าเทียมของอำนาจอธิปไตยในรัฐต่าง ๆ ซึ่งสหรัฐอเมริกาสนับสนุน โดยลัทธินี้ได้กำหนดแนวนโยบายที่ว่าอำนาจจากต่างชาติซึ่งรวมถึงสหรัฐอเมริกา ไม่สามารถบีบบังคับชาติในภูมิภาคละตินอเมริกาให้ชำระหนี้สินที่ติดค้างอยู่ได้ ต่อมาสหรัฐอเมริกาจึงออก "บทแทรกโรสเวลต์" (Roosevelt Corollary) ในปี ค.ศ. 1904 เพื่อตอบโต้ลัทธิดราโกและยืนยันสิทธิ์การแทรกแซงภูมิภาคดังกล่าวของสหรัฐอเมริกา เพื่อปกป้องผลประโยชน์ทางธุรกิจของตนและเอกราชของประเทศในละตินอเมริกาจากชาติมหาอำนาจยุโรป
ลัทธินี้ถือกำเนิดมาจากแนวคิดของการ์โลส กัลโบ ที่ได้เสนอไว้ใน "กฎหมายระหว่างประเทศเชิงทฤษฎีและเชิงปฏิบัติในยุโรปและอเมริกา"  หรือเป็นที่รู้จักทั่วไปว่า "ลัทธิกัลโบ" ซึ่งได้เสนอแนวทางห้ามปรามการแทรกแซงทางการทูตจนกว่าจะหมดหนทางแก้ไขปัญหาในระดับท้องถิ่น
ลัทธิดราโกยังถือว่าเป็นการตอบโต้การกระทำของสหราชอาณาจักร เยอรมนี และอิตาลี ที่ปิดกั้นและโอบล้อมท่าเรือของเวเนซูเอลาในปี ค.ศ. 1902 เพื่อกดดันให้เวเนซูเอลายอมชำระหนี้สินจำนวนมหาศาลที่ก่อไว้ในช่วงก่อนรัฐบาลของประธานาธิบดีซีเปรียโน กัสโตร ซึ่งในขณะนั้นรัฐมนตรีว่าการกระทรวงการต่างประเทศสหรัฐอเมริกา จอห์น เฮย์ ต้องชะลอการแสดงท่าทีออกไปถึง 6 สัปดาห์ เนื่องจากติดขัดในหลักการตามลัทธิมอนโรที่ไม่ให้สหรัฐอเมริกาเข้าไปมีส่วนยุ่งเกี่ยวในกิจการของประเทศยุโรป อย่างไรก็ตามเฮย์ได้ตอบโต้เหตุการณ์ดังกล่าวโดยยกคำกล่าวของประธานาธิบดีธีโอดอร์ โรสเวลต์ที่มีต่อสภาคองเกรสปี ค.ศ. 1901 ว่า "เราไม่รับประกันว่ารัฐใด ๆ จะรอดพ้นบทลงโทษจากความผิดพลาดของตนไปได้" และแม้ว่าโรสเวลต์จะกล่าวชื่นชมลัทธิดราโกในภายหลัง แต่ก่อนหน้านั้นเขา (ในฐานะรองประธานาธิบดี) ได้เขียนจดหมายไปถึงนักการทูตเยอรมัน แฮร์มันน์ ชเปค ฟอน ชแตร์นบูร์ก ว่า "หากประเทศอเมริกาใต้ชาติใดก็ตามประพฤติมิชอบต่อประเทศยุโรปชาติใดก็ตาม จงปล่อยให้ประเทศยุโรปสั่งสอนพวกเขา"
ลัทธิดราโกฉบับดัดแปลงโดยฮอเรซ พอร์เตอร์ ได้ถูกนำไปใช้ที่เดอะเฮกในปี ค.ศ. 1907 โดยเสนอเพิ่มเติมว่าควรใช้กระบวนการอนุญาโตตุลาการและการดำเนินคดีก่อนเป็นลำดับแรก
นอกจากนี้เวเนซูเอลายังใช้ลัทธิดราโกเป็นเหตุผลในการลงคะแนนเสียงสนับสนุนอาร์เจนตินา ณ ที่ประชุมองค์การรัฐอเมริกัน (Organization of American States) ในประเด็นวิกฤติหนี้สินของอาร์เจนตินา ซึ่งเกี่ยวข้องกับบริษัทเอ็นเอ็มแอลแคปิตอลอีกด้วย
คัลบี

<table class="infobox" style="width: 22em"></table>
คัลบี (เกาหลี: ; ฮันจา: ; อาร์อาร์: "galbi"; เอ็มอาร์: "kalbi") โดยทั่วไปหมายถึงอาหารประเภทย่าง (คูอี) ชนิดหนึ่งของเกาหลี ทำจากส่วนซี่โครงสั้นของเนื้อวัวหรือเนื้อหมูที่ผ่านการหมักแล้วในซอสคันจัง (ซีอิ๊วแบบเกาหลี) ในภาษาเกาหลี "คัลบี" แปลว่า "ซี่โครง" ซึ่งอาจผ่านการปรุงสุกแล้วหรือไม่ก็ได้ แม้ว่าอาหารชนิดนี้จะมีชื่อเต็มว่า คัลบีกูอี  แต่เวลาเรียกมักจะตัดคำว่า "คูอี" ("ปิ้ง, ย่าง") ออกไป
คัลบีอยู่ในอันดับที่ 41 ของอาหาร 50 จานแรกที่อร่อยที่สุดในโลก ซึ่งจัดอันดับโดยซีเอ็นเอ็น โก (CNN Go) ในปี พ.ศ. 2554
บูดี อันดุก

บูดี อันดุก (ชื่อเดิม:บูดี ปรีฮาติน เกิดเมื่อวันที่ 8 กุมภาพันธ์ ค.ศ. 1968 – 11 มกราคม ค.ศ. 2016) เป็นนักแสดงและนักแสดงตลกชาวอินโดนีเซีย
ประวัติ.
บูดี เริ่มประกอบอาชีพนักแสดงตลก โดยแสดงเรื่อง "Ngelaba" ในปี ค.ศ. 1996. ชื่อบูดีเริ่มรู้จักอย่างกว้างขวางมากขึ้น ในชิทคอมเรื่อง "Tawa Sutra"
การเสียชีวิต.
บูดี เสียชีวิตด้วยโรคมะเร็งปอด ที่โรงพยาบาลดาร์ไมส์, กรุงจากาตาร์ ประเทศอินโดนีเซีย เมื่อวันที่ 11 มกราคม ค.ศ. 2016
สตาร์บอย (เพลง)

"สตาร์บอย"  เป็นเพลงของนักร้องชาวแคนาดา เดอะวีกเอนด์ จากสตูดิโออัลบั้ม "สตาร์บอย" เพลงมีศิลปินรับเชิญเป็นคู่นักดนตรีอิเล็กทรอนิกส์ชาวฝรั่งเศส ดาฟต์พังก์ และแต่งโดยคนสามคน ได้แก่ ด็อก แม็กคินนีย์ เฮนรี วอลเทอร์ และเจสัน เควนวิล ผลิตเพลงโดยดาฟต์พังก์ และร่วมผลิตโดยเดอะวีกเอนด์ แม็กคินนีย และเซอร์คัต เพลงออกจำหน่ายเป็นซิงเกิลแรกจากอัลบั้มในวันที่ 22 กันยายน ค.ศ. 2016 โดยสังกัดเอกซ์โอ และรีพับลิกเรเคิดส์ เพลงเป็นแนวอิเล็กโทรป็อป เนื้อเพลงเล่าเกี่ยวกับการใช้ชีวิตแบบหรูหราของคนดัง 
"สตาร์บอย" ขึ้นอันดับหนึ่งในชาร์ตของหลายประเทศ เช่น แคนาดา ฝรั่งเศส เนเธอร์แลนด์ นิวซีแลนด์ สวีเดน และเป็นเพลงที่สามที่ขึ้นอันดับหนึ่งบนชาร์ต"บิลบอร์ด"ฮอต 100 มิวสิกวิดีโอกำกับโดยแกรนต์ ซิงเงอร์ ผู้เคยกำกับเพลง "คานต์ฟีลมายเฟซ" และ "เดอะฮิลส์" ในมิวสิกวิดีโอ เดอะวีกเอนด์พยายามทำลายสิ่งที่แสดงถึงตนเอง รวมถึงรางวัลของเขาเอง และอัลบั้มที่แล้ว "บิวตีบีไฮนด์เดอะแมดเนส" มีการบรรยายว่าในวิดีโอ เดอะวีกเอนด์พยายามฆ่าตัวตนเดิมของเขาเอง
ทอม เดวีส์ (นักฟุตบอลเกิด พ.ศ. 2541)

ทอมัส "ทอม" เดวีส์  เกิดเมื่อวันที่ 30 มิถุนายน ค.ศ. 1998 เป็นนักฟุตบอลชาวอังกฤษปัจจุบันเล่นให้กับเอฟเวอร์ตัน ในตำแหน่งกองกลาง
ประวัติ.
เดวี่ส์เกิดเมื่อวันที่ 30 มิถุนายน ค.ศ. 1998 เป็นชาวเมือง ลิเวอร์พูล โดยกำเนิดและมีศักดิ์เป็นหลานของ อดีตนักฟุตบอลของเอฟเวอร์ตันชุดคว้าแชมป์ดิวิชัน 1 (เดิม) ฤดูกาล 1969–70 
ระดับสโมสร.
เอฟเวอร์ตัน.
เดวี่ส์เข้าร่วมศูนย์ฝึกเยาวชนของเอฟเวอร์ตันเมื่อ ค.ศ. 2009 ขณะอายุ 11 ปี และได้รับการตอบแทนด้วยสัญญาการเป็นนักฟุตบอลอาชีพเมื่อวันที่ 30 กันยายน ค.ศ. 2015 ขณะอายุ 17 ปี
เดวี่ส์ประเดิมสนามให้กับทีมชุดใหญ่เมื่อวันที่ 16 เมษายน ค.ศ. 2016 เมื่อถูก โรเบร์โต มาร์ตีเนซ กุนซือในขณะนั้นส่งลงไปเป็นตัวสำรองแทน ดาร์รอน กิ๊บสัน ในนาทีที่ 83 ในนัดที่ทีมทอฟฟี่สีน้ำเงินเปิด กูดิสันพาร์ก เสมอกับทีมนักบุญ เซาแธมป์ตัน 1–1
จนกระทั่งวันที่ 15 พฤษภาคม ค.ศ. 2016 ซึ่งเป็นนัดสุดท้ายของฤดูกาล 2015–16 ภายหลังจากที่มาร์ตีเนซถูกทางสโมสรสั่งปลด กุนซือรักษาการในขณะนั้นได้ส่งเดวีส์ลงประเดิมสนามในฐานะตัวจริงนัดแรกในนัดที่ทีมทอฟฟี่สีน้ำเงินเอาชนะทีมนกขมิ้น นอริชซิตี 3–0 และในนัดนี้เดวีส์ได้รับเลือกให้เป็น แมน ออฟ เดอะ แมตช์ อีกด้วย
ในวันที่ 3 สิงหาคม ค.ศ. 2016 เดวีส์ได้จรดปากกาต่อสัญญากับต้นสังกัดไปอีก 5 ปีจนถึงปี ค.ศ. 2021 จากนั้นในวันจันทร์ที่ 2 มกราคม ค.ศ. 2017 ในฤดูกาล 2016–2017 เดวีส์ได้ประเดิมสนามเป็นตัวจริงนัดแรกในนัดที่เปิดบ้านเอาชนะเซาแธมป์ตัน 3–0 ต่อมาในวันอาทิตย์ที่ 15 มกราคม ค.ศ. 2017 เดวีส์ได้ประเดิมประตูแรกให้กับตัวเองในนัดที่เอฟเวอร์ตันเปิดบ้านเอาชนะเรือใบสีฟ้า แมนเชสเตอร์ซิตี 4–0 โดยเดวีส์เป็นผู้ทำประตูที่ 3
กีฬาเคอร์ลิงในเอเชียนเกมส์ฤดูหนาว 2017

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาเคอร์ลิง<br>ในเอเชียนเกมส์ฤดูหนาว 2017</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td> สนามกีฬาเคอร์ลิงซัปโปะโระ
</td></tr><tr><th>วันที่</th><td>18–24 กุมภาพันธ์ พ.ศ. 2560</td></tr><tr><td align="left" style="border-top:1px solid #aaa; padding:0.2em;">← 2007</td><td align="right" style="border-top:1px solid #aaa; padding:0.2em;">2021
 →</td></tr></table>
กีฬาเคอร์ลิงในเอเชียนเกมส์ฤดูหนาว 2017 เป็นการแข่งขันกีฬาเคอร์ลิงที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 18–24 กุมภาพันธ์ พ.ศ. 2560 โดยได้จัดขึ้นที่สนามกีฬาเคอร์ลิงซัปโปะโระ ซึ่งครั้งนี้จะมีการแข่งขันทั้งหมด 2 รายการ คือ ประเภททีมชาย และประเภททีมหญิง โดยครั้งนี้กีฬาเคอร์ลิงได้กลับมาแข่งขันอีกครั้ง หลังจากที่ไม่ได้บรรจุเข้าแข่งขันกีฬาเอเชียนเกมส์ฤดูหนาว 2011 ที่กรุงอัสตานา และกรุงอัลมาเตอ ประเทศคาซัคสถาน
ปฏิทิน และตารางการแข่งขัน.
ตารางการแข่งขัน.
<templatestyles src="Col-begin/styles.css"/>
ประเทศที่เข้าร่วม.
ในการแข่งขันกีฬาเคอร์ลิงครั้งนี้ มีประเทศเข้าแข่งขันทั้งสิ้น 6 ประเทศ 
<templatestyles src="Div col/styles.css"/>
ฮีตเวฟ (หนังสือการ์ตูน)

ฮีตเวฟ  ชื่อจริง มิก รอรี (Mick Rory) เป็นตัวละครของดีซีคอมิกส์ สร้างสรรค์โดยจอห์น บรูมและคาร์ไมน์ อินฟันติโน ปรากฏตัวครั้งแรกในหนังสือการ์ตูน "เดอะแฟลช" เล่มที่ 140 (พฤศจิกายน ค.ศ. 1963) เป็นศัตรูกับแฟลช เดิมฮีตเวฟเป็นอริกับกัปตันโคลด์ แต่ต่อมาร่วมกับกัปตันโคลด์เป็นสมาชิกกลุ่มโร้กส์
ประวัติตัวละคร.
ฮีตเวฟมีชื่อจริงคือ มิก รอรี เกิดที่ไร่นอกเมืองเซ็นทรัลซิตี รอรีหลงใหลในไฟมาตั้งแต่เด็ก หลังจุดไฟเผาบ้านตัวเอง รอรีย้ายไปอยู่กับลุง แต่ต้องย้ายที่อยู่อีกครั้งหลังจับเพื่อนนักเรียนขังในบ้านแล้วจุดไฟเผา ต่อมาเขาทำงานเป็นนักแสดงพ่นไฟในคณะละครสัตว์แต่ทำอยู่ได้ไม่นาน รอรีกลัวความหนาวเย็นเพราะตอนเด็กเคยถูกเพื่อนคนที่ต่อมาเขาจุดไฟเผาขังในตู้แช่ หลังเห็นปฏิบัติการของกลุ่มโร้กส์ รอรีตัดสินใจสร้างชุดกันไฟทำจากแร่ใยหินและปืนพ่นไฟแบบพกพา กลายเป็น "ฮีตเวฟ" ฮีตเวฟปะทะกับแฟลชหลายครั้งและเป็นอริกับกัปตันโคลด์เพราะอาการกลัวความหนาวเย็นของรอรีเอง ต่อมากัปตันโคลด์แนะนำฮีตเวฟให้กลุ่มโร้กส์ ทั้งสองร่วมมือกันเพื่อกำจัดแฟลช แต่ต่อมาสู้กันเองจนถูกแฟลชจับทั้งคู่
หลังพ้นโทษ รอรีทำงานเป็นที่ปรึกษาของหน่วยดับเพลิง แต่เป็นอาชญากรอีกครั้งหลังได้รับข้อเสนอจากอะบราคาดาบรา รอรีและสมาชิกกลุ่มโร้กส์อีก 4 คนสละชีวิตตัวเองเพื่อปลดปล่อยมารเนรอน แต่ต่อมาแฟลชบังคับให้เนรอนคืนวิญญาณให้กับทั้ง 5 คน
ในหนังสือการ์ตูน "อินฟินิตคริซิส" ฮีตเวฟกลายเป็นสมาชิกกลุ่มซีเคร็ตโซไซตีออฟซูเปอร์วิลเลนส์
พลังและความสามารถ.
ก่อน "New 52" ฮีตเวฟไม่มีพลังพิเศษ แต่ใช้ปืนพ่นไฟแบบพกพาที่พ่นไฟความร้อนสูงจนสามารถหลอมละลายรองเท้าที่ช่วยให้แฟลชวิ่งเร็วกว่าแสงได้ นอกจากนี้เขายังมีความรู้ด้านไฟ ใน "New 52" รอรีดัดแปลงพันธุกรรมของเขาจนสามารถสร้างไฟจากร่างกายได้
ในสื่ออื่น.
ใน "เดอะ แฟลช วีรบุรุษเหนือแสง" ฮีตเวฟรับบทโดยโดมินิก เพอร์เซลล์
กีฬาทวิกีฬาฤดูหนาวในเอเชียนเกมส์ฤดูหนาว 2017

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาทวิกีฬา<br>ในเอเชียนเกมส์ฤดูหนาว 2017</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td> สนามทวิกีฬานิชิโอะกะ
</td></tr><tr><th>วันที่</th><td>23–26 กุมภาพันธ์ พ.ศ. 2560</td></tr><tr><td align="left" style="border-top:1px solid #aaa; padding:0.2em;">← 2011</td><td align="right" style="border-top:1px solid #aaa; padding:0.2em;">2021
 →</td></tr></table>
กีฬาทวิกีฬาในเอเชียนเกมส์ฤดูหนาว 2017 เป็นการแข่งขันกีฬาทวิกีฬาที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 23–26 กุมภาพันธ์ พ.ศ. 2560 โดยได้จัดขึ้นที่สนามทวิกีฬานิชิโอะกะ 
ซึ่งครั้งนี้จะมีการแข่งขันทั้งหมด 7 รายการ คือ ประเภทชาย 3 รายการ ประเภทหญิง 3 รายการ และประเภททีมผสม 1 รายการ
ประเทศที่เข้าร่วม.
ในการแข่งขันกีฬาวิ่งสเกตลู่สั้นครั้งนี้ มีประเทศเข้าแข่งขันทั้งสิ้น 9 ประเทศ โดยที่ประเทศออสเตรเลีย อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล 
<templatestyles src="Div col/styles.css"/>
<templatestyles src="Div col/styles.css"/>
กีฬาวิ่งสเกตในเอเชียนเกมส์ฤดูหนาว 2017

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">กีฬาวิ่งสเกต<br>ในเอเชียนเกมส์ฤดูหนาว 2017</td></tr>
<tr><td colspan="2" style="text-align:center; border-bottom:1px solid #aaa;"> </td></tr><tr><th>สนาม</th><td> สนามกีฬาสเกตน้ำแข็งโอะบิฮิโระฟอเรสต์
</td></tr><tr><th>วันที่</th><td>19–23 กุมภาพันธ์ พ.ศ. 2560</td></tr><tr><td align="left" style="border-top:1px solid #aaa; padding:0.2em;">← 2011</td><td align="right" style="border-top:1px solid #aaa; padding:0.2em;">2021
 →</td></tr></table>
กีฬาวิ่งสเกตในเอเชียนเกมส์ฤดูหนาว 2017 เป็นการแข่งขันกีฬาวิ่งสเกตที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 19–23 กุมภาพันธ์ พ.ศ. 2560 โดยได้จัดขึ้นที่สนามกีฬาสเกตน้ำแข็งโอะบิฮิโระฟอเรสต์ 
ซึ่งครั้งนี้จะมีการแข่งขันทั้งหมด 14 รายการ คือ ประเภทชาย 7 รายการ และประเภทหญิง 7 รายการ
ประเทศที่เข้าร่วม.
ในการแข่งขันกีฬาวิ่งสเกตลู่สั้นครั้งนี้ มีประเทศเข้าแข่งขันทั้งสิ้น 10 ประเทศ โดยที่ประเทศออสเตรเลีย อยู่ในฐานะประเทศรับเชิญ ซึ่งไม่มีสิทธิ์ในการรับเหรียญรางวัล 
<templatestyles src="Div col/styles.css"/>
<templatestyles src="Div col/styles.css"/>
สถาบันวิทยาการจัดการแห่งแปซิฟิค

สถาบันวิทยาการจัดการแห่งแปซิฟิค  เป็นสถาบันอุดมศึกษาเอกชนในประเทศไทย ตั้งอยู่ที่ 222/2 หมู่ที่ 1 ถนนพหลโยธิน ตำบลบ้านต๊ำ อำเภอเมืองพะเยา จังหวัดพะเยา ก่อตั้งขึ้นในประเทศไทยเมื่อ 19 มิถุนายน พ.ศ. 2557 นับเป็นสถาบันอุดมศึกษาเอกชนแห่งแรกของจังหวัดพะเยา ได้รับการรับรองวิทยฐานะให้จัดการเรียนการสอนในระดับปริญญาตรี ปริญญาโท และปริญญาเอก จากสำนักงานคณะกรรมการการอุดมศึกษา กระทรวงการอุดมศึกษา วิทยาศาสตร์ วิจัยและนวัตกรรม เป็นสถาบันที่เน้นการผลิตบัณฑิต ด้านการจัดการ สามารถบูรณาการความรู้สู่สังคมแห่งภูมิปัญญา ทั้งความรู้ด้านทฤษฏี และทักษะทางด้านการจัดการในทุกสาขาวิชาที่เปิดสอน เพื่อที่สามารถออกไปทำงานได้จริงให้เป็นที่ยอมรับในวงการวิชาการ ภาครัฐ สังคมธุรกิจและอุตสาหกรรมอย่างกว้างขวาง 
ปัจจุบันมีนายเลอศักดิ์ จุลเทศ เป็นนายกสภาสถาบัน และ รองศาสตราจารย์ ดร.สุรเจต ไชยพันธ์พงษ์ เป็นอธิการบดี
หลักสูตร.
สถาบันวิทยาการจัดการแห่งแปซิฟิค เปิดทำการเรียนการสอนในระดับปริญญาตรี 6 หลักสูตร ได้แก่
ระดับปริญญาโท 3 หลักสูตร ได้แก่
และระดับปริญญาเอก 1 หลักสูตร ได้แก่
สถาบันวิทยสิริเมธี

สถาบันวิทยสิริเมธี (เป็น graduate research intensive university ตั้งอยู่ในพื้นที่วังจันทร์วัลเลย์ ตำบลป่ายุบใน อำเภอวังจันทร์ จังหวัดระยอง ประเทศไทย ก่อตั้งขึ้นเมื่อปี พ.ศ. 2558 โดยมูลนิธิพลังสร้างสรรค์นวัตกรรม (Power of Innovation Foundation: PIN) (ชื่อเดิม มูลนิธิสถาบันวิทยาศาสตร์และเทคโนโลยีระยอง) ตามโครงการจัดตั้งสถาบันอุดมศึกษาและโรงเรียนวิทยาศาสตร์ กลุ่ม ปตท. พื้นที่ภาคตะวันออก ด้วยวิสัยทัศน์สำคัญของ ดร.ไพรินทร์ ชูโชติถาวร ประธานมูลนิธิฯ และนายกสภาสถาบันฯ คนแรก ที่มุ่งหวังให้สถาบันฯ ติดอันดับ 1 ใน 50 ของมหาวิทยาลัยวิจัยชั้นนำระดับโลก
ปัจจุบัน VISTEC มีนายอานันท์ ปันยารชุน ดำรงตำแหน่ง ประธานที่ปรึกษานโยบายสถาบันวิทยสิริเมธี โดยมี ดร.ไพรินทร์ ชูโชติถาวร ดำรงตำแหน่ง นายกสภาสถาบันวิทยสิริเมธี, ศาสตราจารย์ ดร.จำรัส ลิ้มตระกูล ดำรงตำแหน่ง อธิการบดีกิตติคุณสถาบันวิทยสิริเมธี และศาสตราจารย์ ดร.พิมพ์ใจ ใจเย็น ดำรงตำแหน่งอธิการบดีสถาบันวิทยสิริเมธี 
VISTEC มุ่งเน้นการจัดการศึกษาด้านวิทยาศาสตร์ วิศวกรรมศาสตร์ และเทคโนโลยี โดยมีศูนย์วิจัยวิทยาศาสตร์และเทคโนโลยีชั้นแนวหน้า (Frontier Research Center) ซึ่งเป็นศูนย์กลาง ในการเสริมสร้างความเข้มแข็งทางการวิจัยและให้การสนับสนุนด้านทุนการวิจัยแก่สถาบันฯ เป็นศูนย์รวมนักวิจัยที่มีความเชี่ยวชาญสูง ช่วยขับเคลื่อนการดำเนินงานด้านการศึกษา วิจัย การสร้างนวัตกรรม สร้างความร่วมมือทางด้านวิจัยกับสถาบันการศึกษา ภาคธุรกิจ ภาคอุตสาหกรรมและหน่วยงานด้านการวิจัยวิทยาศาสตร์และเทคโนโลยี
หลักสูตร.
สถาบันวิทยสิริเมธี เปิดการเรียนการสอนในระดับบัณฑิตศึกษา (ปริญญาโทและปริญญาเอก) จำนวน 4 สำนักวิชา ได้แก่
โดยมีศูนย์วิจัยวิทยาศาสตร์และเทคโนโลยีชั้นแนวหน้า (Frontier Research Center: FRC) ที่เป็นกลไกลสนับสนุนการดำเนินงานวิจัย
กลุ่มการวิจัยหลัก (Core Research).
Cutting-Edge Core Research ทั้งสิ้น 9 กลุ่ม ได้แก่
ด้านการวิจัยและผลงานทางวิชาการ.
สถาบันวิทยสิริเมธี มีผลงานตีพิมพ์ในวารสารที่มีคุณภาพสูงในระดับนานาชาติ อาทิ Nature Index อาทิเช่น Nature Communication Chemical Science and Chemical Communication (Royal Society of Chemistry, UK), Angewandte chemie (German Chemical Society), Proceedings of the National Academy of Sciences USA (United States National Academy of Sciences) เป็นต้น 
โดยมีผลงานตีพิมพ์ด้านวิทยาศาสตร์ระดับนานาชาติ จำนวน 120 ผลงาน  โดยเฉลี่ย 6.9 ผลงาน ต่อ อาจารย์ 1 ท่าน/ปี (Average Journal Impact Factor: 4.5) มีการจดสิทธิบัตรผลงานและสิ่งประดิษฐ์จากการวิจัย จำนวน 21 สิทธิบัตร และได้รับรางวัลจากสำนักงานคณะกรรมการวิจัยแห่งชาติ (วช.) จำนวน 4 รางวัล ได้แก่
อันดับและมาตรฐานของมหาวิทยาลัย.
สถาบันวิทยสิริเมธี ได้รับการจัดอันดับจาก Nature Index ให้เป็นมหาวิทยาลัยอันดับ 1 ของประเทศไทย ที่มีผลงานวิจัยชั้นเลิศในทุกสาขาวิชาด้านวิทยาศาสตร์ธรรมชาติ และเป็นอันดับ 4 ของภูมิภาคอาเซียน ซึ่งมีเพียงแค่มหาวิทยาลัยของประเทศสิงคโปร์เท่านั้นที่มีอันดับสูงกว่า รวมถึงอันดับ 1 ของประเทศไทย ในสาขาวิชาเคมี สถาบันวิทยสิริเมธี ยังถูกจัดอันดับให้เป็นมหาวิทยาลัยอันดับที่ 12 ในหมวดของมหาวิทยาลัยที่ดีที่สุดในโลกที่มีอายุไม่เกิน 30 ปีอีกด้วย
วิทยาลัยบัณฑิตสกลนคร

วิทยาลัยบัณฑิตสกลนคร เป็นสถาบันอุดมศึกษาเอกชนในประเทศไทย ตั้งอยู่ที่อำเภอเมืองสกลนคร จังหวัดสกลนคร ก่อตั้งขึ้นเมื่อปีพ.ศ. 2530 ปัจจุบันเลิกกิจการไปแล้ว โดยการถูกเพิกถอนใบอนุญาตจัดตั้งมหาวิทยาลัยบัณฑิตสกลนคร เมื่อวันที่ 4 เมษายน 2540
ประวัติ.
วิทยาลัยบัณฑิตสกลนคร ก่อตั้งในจังหวัดสกลนครในปี 2530 โดยที่ต่อมาในปี 2537 จัดตั้งวิทยาเขตเพิ่มขึ้นในจังหวัดนครศรีธรรมราช เมื่อแรกก่อตั้ง ทบวงมหาวิทยาลัยรับรองมาตรฐานเพียง 2 สาขาวิชา ได้แก่ สาขาวิชาเทคโนโลยีผลิตพืชผล และสาขาวิชาเทคโนโลยีผลิตสัตว์ ต่อมาได้เปิดสอนสาขาวิชาที่มีความต้องการในตลาด เช่นนิติศาสตร์ นิเทศศาสตร์ และวิศวกรรมศาสตร์ รวมทั้งการเปิดสอนระดับมหาบัณฑิตในสาขาวิชาเทคโนโลยีการเกษตร และศิลปศาสตร์ แต่ทั้งหมดนี้ ทบวงมหาวิทยาลัยมิได้รับรอง นอกจากนี้ยังมีการพิสูจน์ได้ว่าวิทยาลัยบัณฑิตสกลนคร มีการซื้อขายประกาศณียบัตรวิชาชีพครู กระทรวงศึกษาธิการจึงได้สอบสวนและสั่งเพิกถอนใบอนุญาตจัดตั้ง เมื่อวันที่ 4 เมษายน 2540
หลักสูตร.
วิทยาลัยบัณฑิตสกลนคร เคยเปิดทำการเรียนการสอนในระดับปริญญาตรี 2 คณะ 5 หลักสูตร ได้แก่
และระดับปริญญาโท 2 หลักสูตร ได้แก่
เอ็ดเวิร์ด วูด เอิร์ลแห่งฮาลิแฟกซ์

เอ็ดเวิร์ด เฟรเดริก ลินเลย์ วูด เอิร์ลแห่งฮาลิแฟกซ์  มีอีกชื่อหนึ่งว่า ลอร์ดอิร์วิน (Lord Irwin) ตั้งแต่ปี ค.ศ. 1925 ถึง 1934 และ ไวเคานต์ฮาลิแฟกซ์ ตั้งแต่ปี ค.ศ. 1934 ถึง 1944 เป็นหนึ่งในนักการเมืองอาวุโสที่สุดในพรรคอนุรักษนิยมของสหราชอาณาจักรในปี ค.ศ. 1930 เขาได้ดำรงตำแหน่งรัฐมนตรีหลายกระทรวง และยังได้เป็นอุปราชแห่งอินเดีย ระหว่างปี ค.ศ. 1925 ถึง 1931 และเป็นรัฐมนตรีว่าการกระทรวงต่างประเทศ ระหว่างปี ค.ศ. 1938 ถึง 1940 เขาเป็นหนึ่งในผู้คิดและเสนอนโยบายจำยอมสละต่ออดอล์ฟ ฮิตเลอร์ ในปี ค.ศ. 1936-38 ได้ทำงานอย่างใกล้ชิดกับนายกรัฐมนตรี เนวิล เชมเบอร์ลิน อย่างไรก็ตาม, ภายหลังจากเยอรมันยึดครองเชโกสโลวาเกียในเดือนมีนาคม ค.ศ. 1939 เขาเป็นหนึ่งในผู้ที่ผลักดันนโยบายใหม่ในความพยายามขัดขวางการรุกรานของเยอรมันครั้งต่อไปโดยให้สัญญาว่าจะเข้าสู่สงครามเพื่อปกป้องโปแลนด์
เมื่อเชมเบอร์ลินได้ลาออกในช่วงต้นเดือนพฤษภาคม ค.ศ. 1940 ฮาลิแฟกซ์ได้รับการสนับสนุนในการขึ้นดำรงตำแหน่งนายกรัฐมนตรีคนต่อไปอย่างท่วมท้นแต่เขากลับปฏิเสธ เพราะเขาคิดว่า วินสตัน เชอร์ชิล เหมาะสมที่จะเป็นผู้นำของสหราชอาณาจักรในช่วงเวลายามสงครามครั้งนี้(สมาชิกสภาขุนนางของเขาต่างยอมรับเหตุผลอย่างเป็นทางการ) สองสามสัปดาห์ต่อมา เมื่อฝ่ายสัมพันธมิตรได้ประสบความพ่ายแพ้อย่างรุนแรงและกองทัพบริติซได้ล่าถอยไปยังดันเคิร์ก ฮาลิแฟกซ์ได้รับการสนับสนุนให้เข้าหาอิตาลีเพื่อดูว่าจะสามารถเจรจาตกลงเพื่อสันติภาพได้หรือไม่ เขาถูกครอบงำโดยเชอร์ชิล ภายหลังจากหนึ่งในการประชุมที่ดุเดือดในกระทรวงการสงคราม ตั้งแต่ปี ค.ศ. 1941 ถึง ค.ศ. 1946 เขาได้ทำหน้าที่เป็นเอกอัครราชฑูตบริติซประจำการในกรุงวอชิงตัน, สหรัฐอเมริกา
เฟนิโทอิน

เฟนิโทอิน (Phenytoin) หรือชื่อทางการค้าคือ ไดแลนติน (Dilantin) เป็นยากันชัก ใช้สำหรับป้องกันอาการโคลนัสและการเป็นลมชักอย่างปัจจุบันทันด่วน มีแบบรับประทานสำหรับผู้ป่วยทั่วไป แต่สำหรับผู้ป่วยที่มีภาวะชักต่อเนื่อง แพทย์อาจจ่ายยากลุ่มเบ็นโซไดอาเซพีนเพื่อบรรเทาอาการชัก หากยังไม่ดีขึ้นจึงจะใช้ยาเฟนิโทอินโดยการฉีด ซึ่งจะออกฤทธิภายใน 30 นาทีและจะคงฤทธิได้นานถึง 24 ชั่วโมง นอกจากนี้ เฟนิโทอินยังถูกใช้เพื่อรักษาอารหัวใจเต้นผิดจังหวะและความเจ็บปวดทางประสาทอีกด้วย ทั้งนี้ แพทย์อาจวัดความดันเพื่อกำหนดปริมาณยาที่เหมาะสม
ผลข้างเคียงของการใช้เฟนิโทอิน ได้แก่ อาการคลื่นไส้, ปวดท้อง, ไม่อยากอาหาร, มองไม่ชัด, ขนขึ้นเร็ว และเหงือกบวม ผลข้างเคียงแบบรุนแรงได้แก่ ง่วงนอน, ทำร้ายตนเอง, โรคตับ, ไขกระดูกผลิตเม็ดเลือดได้น้อย, ความดันโลหิตต่ำ และผิวลอก ยาประเภทนี้ห้ามใช้ระหว่างตั้งครรภ์เนื่องจากอาจทำให้เกิดความผิดปกติในทารก แต่ปลอดภัยหากจะใช้ระหว่างภาวะให้นมบุตร
เฟนิโทอินถูกสร้างขึ้นในปี ค.ศ. 1908 โดยแพทย์ชาวเยอรมัน ไฮน์ริช บลิทซ์ แต่มาค้นพบว่าสามารถใช้รักษาลมชักได้ในปี ค.ศ. 1936 ยานี้ได้รับการขึ้นทะเบียนเป็นยาหลักขององค์การอนามัยโลก เป็นยาสำคัญที่ใช้ในงานสาธารณสุขทั่วไป เป็นยาที่มีราคาค่อนข้างถูก
สตาร์บอย (อัลบั้ม)

สตาร์บอย  เป็นสตูดิโออัลบั้มที่สามของนักร้องชาวแคนาดา เดอะวีกเอนด์ อัลบั้มออกจำหน่ายในวันที่ 25 พฤศจิกายน ค.ศ. 2016 โดยค่ายเอกซ์โอ และรีพับลิกเรเคิดส์ อัลบั้มมีศิลปินรับเชิญมากมาย เช่น ดาฟต์พังก์ ลานา เดล เรย์ ฟิวเชอร์ และเคนดริก ลามาร์ อัลบั้มมีซิงเกิลสามซิงเกิล ได้แก่ "สตาร์บอย" "ไอฟีลอิตคัมมิง" และ "ปาร์ตีมอนสเตอร์"
"สตาร์บอย"ได้รับการตอบรับที่ดีจากนักวิจารณ์และเปิดตัวที่อันดับหนึ่งในชาร์ต"บิลบอร์ด" 200 โดยขายได้ 348,000 ชุด รวมถึงยอดขายอัลบั้มในสัปดาห์แรก 209,000 ชุดด้วย อัลบั้มยังเปิดตัวอันดับหนึ่งบนชาร์ตแคนาเดียนอัลบั้มส์ชาร์ตของนิตยสาร"บิลบอร์ด"ด้วย
ชาร์ต.
<templatestyles src="Col-begin/styles.css"/>
ไทเลอร์ เบท

ไทเลอร์ เบท (Tyler Bate; 7 พ.ศ. 2540) นักมวยปล้ำอาชีพชาวอังกฤษเป็นแชมป์WWE United Kingdom Championshipคนแรก เป็นหนึ่งในสองนักมวยปล้ำในประวัติศาสตร์ WWE ที่ได้แชมป์ในตอนเป็นวัยรุ่น เช่นเดียวกับเรเน ดูปรี และเป็นแชมป์เดี่ยวที่อายุน้อยที่สุดใน WWE
เหรียญ &quot;สำหรับการป้องกันที่สตาลินกราด&quot;

เหรียญ "สำหรับการป้องกันที่สตาลินกราด"  เป็นเหรียญที่ระลึกจากการสู้รบที่นครสตาลินกราดในสงครามโลกครั้งที่สองได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 22 ธันวาคม ค.ศ. 1942
ลักษณะของเหรียญคือเป็นรูปวงกลมขนาด 32 มิลลิเมตรด้วยในวงกลมมีรูปทหารโซเวียต, รถถัง, เครื่องบินรบ และ ธงชาติสหภาพโซเวียต และมีอักษรในขอบครึ่งวงกลมเขียนว่า "สำหรับการป้องกันที่สตาลินกราด"  และมีรูปดาวห้าแฉกด้านบน ด้านหลังของเหรียญมีรูปค้อนเคียวและอักษรที่เขียนว่า "เพื่อสำหรับมาตุภูมิโซเวียต"
ช็อง ช็อล

ช็อง ช็อล (18 ธันวาคม 1536 - 7 กุมภาพันธ์ 1594) เกิดเมื่อ ค.ศ. 1536 (พ.ศ. 2079) เป็นขุนนางและนักเขียนคนสำคัญในสมัยกลางราชวงศ์โชซ็อน มีนามปากกาว่า กเยฮัม  และ ซงกัง  มีผลงานเขียนจำนวนมาก
ช็อง ช็อล ถึงแก่กรรมเมื่อ ค.ศ. 1594 (พ.ศ. 2137) ในรัชสมัยพระเจ้าซ็อนโจ
ไพริดอกซีน

ไพริดอกซีน (Pyridoxine) หรือ วิตามิน B6 หรือ ไพริดอซอล (Pyridoxol) เป็นวิตามินบี6ประเภทหนึ่ง มักพบในอาหารและอาหารเสริม ใช้เพื่อป้องกันภาวะขาดแคลนวิตามินบี6, โรคเลือดจางชนิดซิเดโรบลาส, โรคลมชักจากการขาดวิตามินบี6, ความผิดปกติของเมตาโบลิซึม และ การรับประทานเห็ดพิษ ไพริดอกซีนถูกใช้โดยการรับประทานหรือฉีดเข้าหลอดเลือดดำ
ผลข้างเคียงบางครั้งคราวของการใช้ยานี้ ได้แก่ ปวดหัว, มีอาการชา และ ง่วงนอน ยาชนิดนี้สามารถใช้ในสตรีมีครรภ์และสตรีให้นมบุตรได้ ไพริดอกซีนถือว่าเป็นวิตามินบี6ประเภทหนึ่ง ซึ่งรางกายจำเป็นต้องใช้เพื่อผลิตกรดอะมิโน, คาร์โบไฮเดรต และ ไขมัน
ไพริดอกซีนถูกค้นพบในปี ค.ศ. 1934 และถูกผลิตขึ้นครั้งแรกในปี ค.ศ. 1938 ได้รับการขึ้นทะเบียนเป็นยาหลักขององค์การอนามัยโลก
ความพยายามรัฐประหารในประเทศตุรกี พ.ศ. 2559

ระหว่างวันที่ 15–16 กรกฎาคม พ.ศ. 2559 ได้เกิดความพยายามกระทำรัฐประหารในประเทศตุรกี แต่ล้มเหลวในที่สุด กล่าวกันว่าเหตุการณ์นี้มาจากการวางแผนของกลุ่มทหารกลุ่มหนึ่งในกองทัพตุรกี แต่ยังไม่เป็นที่ชัดเจนว่าพวกเขาพยายามก่อรัฐประหารด้วยสาเหตุใด ทหารกลุ่มดังกล่าวได้ออกมายึดอำนาจในช่วงที่ประธานาธิบดีเรเจป ไตยิป แอร์โดอัน อยู่ระหว่างการพักร้อน โดยได้นำกองกำลัง รถถัง และเฮลิคอปเตอร์เข้ายึดสถานที่สำคัญ เช่น สถานีโทรทัศน์ ท่าอากาศยาน สะพานต่าง ๆ ในกรุงอังการาและนครอิสตันบูล ต่อมาแอร์โดอันเรียกร้องให้ประชาชนออกมารวมตัวกันตามท้องถนนเพื่อต่อต้านรัฐประหาร 
แม้ว่าความพยายามดังกล่าวจะไม่บรรลุผล แต่ทรัพย์สินต่าง ๆ ก็ถูกทำลาย มีผู้ได้รับบาดเจ็บกว่าพันคน และมีผู้เสียชีวิตกว่าสองร้อยคนเมื่อสถานการณ์คลี่คลาย เช่น อาคารรัฐสภาตุรกีและทำเนียบประธานาธิบดีในกรุงอังการาถูกโจมตีด้วยระเบิด จากรายงานของสำนักข่าวโดอัน ฝ่ายผู้ก่อการได้ระดมยิงใส่กลุ่มพลเรือนที่พยายามจะข้ามสะพานบอสพอรัสเพื่อประท้วงการก่อรัฐประหาร ส่งผลให้มีผู้ได้รับบาดเจ็บหลายคน นอกจากนี้ยังมีรายงานเสียงปืนใกล้ท่าอากาศยานในกรุงอังการาและนครอิสตันบูลด้วย 
ปฏิกิริยาที่มีต่อความพยายามก่อรัฐประหารครั้งนี้ส่วนใหญ่เป็นไปในทางไม่เห็นด้วย ทั้งจากภายในประเทศและจากนานาชาติ พรรคฝ่ายค้านหลัก ๆ ในตุรกีต่างประณามการกระทำดังกล่าว ขณะที่บรรดาผู้นำในระดับนานาชาติ เช่น ผู้นำจากสหภาพยุโรป, องค์การสนธิสัญญาแอตแลนติกเหนือ, สหรัฐอเมริกา ออกมาเรียกร้องให้ทุกฝ่ายในตุรกีเคารพสถาบันทางประชาธิปไตยและผู้นำที่มาจากการเลือกตั้ง
รัฐบาลชุดปัจจุบันของตุรกีได้ประกาศว่าการก่อรัฐประหารประสบความล้มเหลวและเริ่มตามจับกุมผู้ที่เกี่ยวข้องอย่างรวดเร็ว ปฏิกิริยาแรกของทางการมาจากนายกรัฐมนตรีบีนาลี ยึลดือรึม ซึ่งออกแถลงการณ์ผ่านสื่อในวันถัดมาโดยระบุว่าสถานการณ์ "อยู่ภายใต้การควบคุม [ของรัฐบาล] โดยสมบูรณ์แล้ว" มีทหารจำนวน 2,839 นายถูกควบคุมตัวภายใน 48 ชั่วโมง
ผีเสื้อหางดาบตาลไหม้

ผีเสื้อหางดาบตาลไหม้ (ชื่อวิทยาศาสตร์: "Meandrusa sciron") แมลงจำพวกผีเสื้อชนิดหนึ่ง ในวงศ์ผีเสื้อหางติ่ง (Papilionidae) ในกลุ่มผีเสื้อหางติ่ง
เป็นผีเสื้อกลางวันขนาดกลาง ปีกทั้งสองข้างแผ่กางออกกว้างประมาณ 105–115 มิลลิเมตร หนวดค่อนข้างสั้น ลำตัวสีออกเขียว หัวและใต้ส่วนอกสีน้ำตาลแดง เล็บตีนแยกออกเป็นสองแฉก ตัวผู้มีรูปทรงของปีกและสีปีกแตกต่างจากตัวเมีย โดยมีปีกหน้ายาวโค้งเรียวกว่าตัวเมียมาก ทั้งสองเพศปีกหลังมีหางยาว ตัวผู้สีปีกน้ำตาลไหม้และขอบปีกสีดำ มีจุดสีน้ำตาลเหลืองเรียงตามขอบปีกและบริเวณกลางปีก ตัวเมียมีแถบสีขาวพาดกลางปีก พบอาศัยตามป่าบนยอดเขาสูงในประเทศไทย เช่น ดอยอินทนนท์ และดอยผ้าห่มปก และในเขตประเทศพม่า มีถิ่นการกระจายพันธุ์ตั้งแต่รัฐสิกขิม ในประเทศอินเดีย และหลายประเทศในเอเชียอาคเนย์ 
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535
บีนาลี ยึลดือรึม

บีนาลี ยึลดือรึม (เกิด 20 ธันวาคม 2497) เป็นอดีตนายกรัฐมนตรีของตุรกี
ในวันที่ 24 พฤษภาคม พ.ศ. 2559 ยึลดือรึมได้ก้าวขึ้นมาเป็นนายกรัฐมนตรีสืบต่อจากอาห์เหม็ด ดาวูโตกลู ที่ได้ประกาศลาออกจากตำแหน่งไปก่อนหน้านั้น
วันที่ 15 กรกฎาคม พ.ศ. 2559 ยึลดือรึมได้ประกาศว่าสามารถควบคุมสถานการณ์ในกรุงอังการาและนครอิสตันบูลได้เรียบร้อยแล้วภายหลังจากเกิดการรัฐประหารที่นำโดยกลุ่มทหารจากกองทัพภาคที่ 1 และกองทัพอากาศ
สปีกา (เกิร์ลกรุ๊ป)

SPICA เป็นวงดนตรีหญิงล้วน สังกัด B2M Entertainment สมาชิก 5 คน พัคนาแร คิมโบอา คิมโบฮยอง พัคจูฮยอน และ ยังจีวอน (อดีตสมาชิก ที-อาร่า)
ประวัติ.
สปีกา เป็นเกิลกรุ๊ปที่เสียงดีทั้ง 5 คน อายุเดบิวเฉลี่ย 23 - 25 ปี วงนี้เน้นเสียงร้อง และ การเต้นที่ดี
ปี 2016 โบฮยอง น้องเล็กของวง ได้เข้าร่วมรายการ Girl Spirit.
ซึ่งผู้เข้าแข่งขัน 12 คน คือ ยูจี BESTie (อายุ 25) , เคย์ Lovelyz (อายุ 21) , ซึงฮี CLC (อายุ 20) , ซึงฮี Oh My Girl (อายุ 20) , ฮเยมี Fiestar (อายุ 26) , โซจอง Ladies' Code (อายุ 23) , โซยอน Laboum (อายุ 22) , มินแจ Sonamoo (อายุ 21) , จินโซล April (อายุ 14), ดาวอน Cosmic Girl (อายุ 19) , ซองยอน Pledis Girlz (อายุ 17), โบฮยอง Spica (อายุ 27) รอบแข่งขันสุดท้าย ผู้ชนะเสียงดีที่สุดคือ โบฮยอง Spica
สมาชิก.
ยูนิต SPICA.S.
ยูนิต"SPICA.S" (S ย่อมาจากคำว่า Special)ออกมาเรียกน้ำย่อยด้วยกัน3ภาพ โดยซับยูนิตนี้จะประกอบไปด้วยจีวอน, โบฮยอง, นาแร และ จูฮยอน
สภาสันติภาพตุรกี

สภาสันติภาพตุรกี  เป็นคณะนายทหารที่ดำเนินการรัฐประหาร เมื่อวันที่ 15 กรกฎาคม พ.ศ. 2559 นำโดยพันเอก มูฮาร์เร็ม โคซี 
สภาสันติภาพตุรกีได้ทำการปิดล้อมท่าอากาศยาน ที่ทำการพรรครัฐบาล มีการจับนายทหารระดับสูงเป็นตัวประกัน รวมถึงเข้าบุกยึดบรรษัทกิจการการกระจายเสียงและโทรทัศน์แห่งชาติตุรกี (TRT) และสั่งงดรายการประจำของสถานีฯและถ่ายทอดการแถลงการณ์ของสภาสันติภาพฯ และประกาศใช้ กฎอัยการศึก มีการออกคำสั่งห้ามออกนอกเคหะสถานและสั่งปิดท่าอากาศยาน พร้อมกับนำรถถังเข้าไปยึดอาคารรัฐสภา และช่องแคบบอสฟอรัส รวมถึงประชาชนตุรกีทำการถอนเงินผ่านตู้ถอนเงินอัตโนมัติ เมื่อทราบว่าจะมีการทำรัฐประหาร 
ด้านนายเรเจป ไตยิป แอร์โดอัน ประธานาธิบดีตุรกี ได้แถลงการณ์สดผ่านแอพลิเคชันเฟซไทม์ ถ่ายทอดสดผ่านทีอาร์ที ตอบโต้สภาสันติภาพตุรกี และระดมประชาชนให้ออกมาต่อต้าน จนกระทั่ง เมื่อเวลา 00:40 น. ตามเวลาท้องถิ่นของกรุงอังการา สัญญาณออกอากาศของทีอาร์ทีได้ถูกตัดลงไป แต่บัญชีทวิตเตอร์ของทีอาร์ทีเวิลด์ โทรทัศน์ภาคบริการโลกของทีอาร์ที ยังคงรายงานข่าวจากฝ่ายของประธานาธิบดีแอร์โดอัน รวมถึงมีการจับกุมนายทหารที่พยายามจะช่วยเหลือสภาสันติภาพตุรกีโดยตำรวจฝ่ายของแอร์โดอัน
เกมแรงกิงส์

เกมแรงกิงส์  เป็นเว็บไซต์รวมรวบคะแนนวิจารณ์จากแหล่งออนไลน์และออฟไลน์ เพื่อหาคะแนนเฉลี่ย เกมแรงกิงส์รวบรวมบทความมากกว่า 315,000 บทความที่เกี่ยวกับวิดีโอเกมมากกว่า 14,500 เกม เกมแรงกิงส์ เป็นของบริษัทซีบีเอสอินเตอร์แอกทิฟ มีเว็บไซต์ที่คล้าย ๆ กันได้แก่ เกมสแตตส์ เมทาคริติก (เป็นของซีบีเอสอินเตอร์แอกทิฟเช่นกัน) โมบีเกมส์ และท็อปเท็นรีวิวส์
เกมแรงกิงส์ปิดตัวลงในวันที่ 9 ธันวาคม 2019 โดยที่เจ้าหน้าที่และบทวิจารณ์เก่า ๆ ของเกมแรงกิงส์ถูกรวมเข้ากับเมทาคริติกซึ่งเป็นเว็บไซต์รวบรวมที่คล้ายกัน
ปลากระเบนหัวแหลม

ปลากระเบนหัวแหลม (ชื่อวิทยาศาสตร์: "Dasyatis zugei") ปลากระดูกอ่อนทะเลจำพวกปลากระเบนชนิดหนึ่ง ในวงศ์ปลากระเบนธง (Dasyatidae)
มีลักษณะลำตัวแบน สันฐานเหลี่ยมคล้ายว่าว หางยาวเรียวเป็นเส้นเหมือนแส้ ส่วนกว้างของลำตัวเกือบเท่าความยาว จะงอยปากยื่นแหลมออกไป ความยาวของจะงอยปากประมาณ 1/3 ของความยาวลำตัว ด้านท้องมีช่องน้ำเข้า 5 คู่ ครีบอกเป็นแผ่นติดต่อรวมกับลำตัว ครีบก้นอยู่ใต้ครีบหาง ไม่มีครีบหลัง บนครีบหางมีเงี่ยงปลายแหลม ขอบหยักเป็นฟันเลื่อย โคนเงี่ยงมีต่อมพิษ ซึ่งถ้าหากแทงจะปล่อยพิษเข้าสู่ร่างกาย ทำให้ได้รับบาดเจ็บและปวดอย่างรุนแรง ลำตัวด้านหลังมีสีน้ำตาลเทา ด้านท้องสีขาว ขนาดโตเต็มที่ได้ 29 เซนติเมตร (11 นิ้ว)
อาศัยในน้ำกร่อย และน้ำทะเล บริเวณปากแม่น้ำ หากินบริเวณพื้นท้องน้ำ พบได้ในบริเวณน้ำตื้นจนถึงน้ำลึกกว่า 100 เมตร (330 ฟุต) อาหารได้แก่ สัตว์กลุ่มกุ้งปูขนาดเล็ก รวมทั้งปลาขนาดเล็กด้วย พบในมหาสมุทรอินเดียและมหาสมุทรแปซิฟิกตั้งแต่อินเดียจนถึงตะวันออกของคาบสมุทรมลายู และตอนใต้ของญี่ปุ่น
ในปี ค.ศ. 2001 ลิซา โรเซนเบอร์เกอร์ ได้ทำการวิเคราะห์ทางวงศ์วานวิวัฒนาการทางสัณฐานวิทยาพบว่า ปลากระเบนหัวแหลมมีความใกล้ชิดทางพันธุกรรมกับปลากระเบนแมลงวัน ("Himantura gerrardi"), ปลากระเบนมุก ("D. margaritella") และปลากระเบนผีเสื้อ ("Gymnura micrura") ผลที่ได้สนับสนุนว่าการเจริญเติบโตของปลากระเบนเหล่านี้ว่ามิได้อยู่ในสกุล "Dasyatis" และ"Himantura" หากแต่เป็นสิ่งมีชีวิตชนิดเดียว
แม้จะเป็นปลากระเบนขนาดเล็ก แต่ปลาที่โตเต็มที่จะถูกจับจากพื้นน้ำด้วยอวนและแห โดยเฉพาะในอ่าวไทยและทะเลชวา โดยชาวประมงท้องถิ่น ถือว่ามีนัยทางเศรษฐกิจ
จุลสาร

จุลสาร  คือ สิ่งพิมพ์ขนาดเล็กที่มิใช่วารสาร ถูกจัดพิมพ์ขึ้นครั้งแรกในประเทศอังกฤษเพื่อเผยแพร่งานเขียนข้อโต้แย้งของกลุ่มผู้ปฏิรูปในศตวรรษที่ 16 ส่วนใหญ่มีจำนวนหน้าตั้งแต่ 5 หน้า แต่ไม่เกิน 48 หน้า และมีจำนวนตัวอักษรโดยประมาณ 500-10,000 คำ ขนาดเอ5 นำเสนอเนื้อหาสาระเฉพาะด้าน จบสมบูรณ์ในเล่ม เย็บเล่มไม่ทนทาน รูปเล่มไม่แข็งแรง มักจัดทำโดยหน่วยงาน เพื่อเผยแพร่เรื่องราวที่เกี่ยวข้องกับการดำเนินงานของหน่วยงานนั้น ๆ หรือเป็นเรื่องที่มีความสำคัญหรือเป็นที่สนใจในระยะหนึ่ง ๆ
ไท่ช่างหฺวัง

ไท่ช่างหฺวัง (#เปลี่ยนทาง ;) เป็นพระราชอิสริยยศของจักรพรรดิจีนที่สละราชสมบัติ
ประวัติศาสตร์.
พระเจ้าอู่หลิง (武灵) แห่งแคว้นจ้าว (赵) เป็นหนึ่งในบรรดากษัตริย์จีนพระองค์แรก ๆ ที่สละราชย์ พระองค์ได้รับสมัญญาว่า พระชนก (主父)
ส่วนสมัญญาไท่ช่างหฺวังนั้น ปฐมกษัตริย์แห่งราชวงศ์ฉินได้สถาปนาให้แด่พระเจ้าจฺวังเซียง (莊襄) พระราชบิดาที่สวรรคตแล้ว เป็นพระองค์แรก
ต่อมาในราชวงศ์ฮั่น จักรพรรดิฮั่นไท่จู่ (漢太祖) สถาปนาพระราชอิสริยยศไท่ช่างหฺวังให้แก่หลิว ไท่กง (劉太公) พระราชบิดาที่ยังมีพระชนม์ชีพอยู่ เพื่อแสดงพระกตัญญูภาพ และเพื่อกำหนดศักดิ์สูงต่ำระหว่างบิดากับบุตร
ครั้น ค.ศ. 301 ในราชวงศ์จิ้น เกิดกบฏแปดอ๋อง (八王之亂) แล้วซือหม่า หลุน (司馬倫) ได้เถลิงราชย์โดยบีบให้จักรพรรดิฮุ่ย (惠) ออกจากบัลลังก์ไปใช้สมัญญาไท่ช่างหฺวัง
ต่อมาใน ค.ศ. 471 จักรพรรดิเว่ยเซี่ยนเหวิน (獻文) แห่งแคว้นเว่ย์เหนือ (北魏) สละราชสมบัติให้แก่ทั่วป๋า หง (拓拔宏) ผู้เป็นพระราชโอรส แล้วพระองค์ได้รับสมัญญาไท่ช่างหฺวัง แต่ยังทรงกำกับราชกิจของพระโอรสต่อไปกระทั่งสวรรคตใน ค.ศ. 476
ใน ค.ศ. 577 เกา เหฺว่ย์ (高緯) แห่งราชวงศ์ฉีเหนือ (北齊) สละราชย์ให้พระโอรส คือ เกา เหิง (高恆) แล้วทรงได้รับสมัญญาไท่ช่างหฺวัง
ใน ค.ศ. 617 จักรพรรดิเกาจู่แห่งราชวงศ์ถังสถาปนาพระราชอิสริยยศนี้ให้แด่จักรพรรดิหยาง (煬) แห่งราชวงศ์สุย
ใน ค.ศ. 626 เกิดเหตุการณ์ประตูเสฺวียนอู่ (玄武門之變) ซึ่งเจ้าชายหลี่ ชื่อหมิน (李世民) ประหารพระประยูรญาติตายสิ้นเพื่อขจัดคู่แข่งราชสมบัติ เป็นเหตุให้พระบิดา คือ จักรพรรดิเกาจู่แห่งราชวงศ์ถัง ยอมสละราชสมบัติให้ แล้วจักรพรรดิเกาจู่ได้สมัญญาไท่ช่างหฺวังกระทั่งสวรรคตใน ค.ศ. 635
ต่อมาใน ค.ศ. 712 เจ้าหญิงไท่ผิง (太平) ยุยงให้จักรพรรดิถังรุ่ยจง (睿宗) แห่งราชวงศ์ถังสละราชย์ให้พระโอรสองค์ที่สาม ต่อมาคือ จักรพรรดิถังเสฺวียนจง (玄宗) แล้วจักรพรรดิรุ่ยจงได้สมัญญาไท่ช่างหฺวังกระทั่งสวรรคตในสี่ปีถัดมา
ใน ค.ศ. 756 เกิดกบฏอันชื่อ (安史之亂) จักรพรรดิเสฺวียนจงถูกกบฏขับออกจากพระนคร จึงสละราชสมบัติให้พระราชโอรสซึ่งต่อมาคือ จักรพรรดิซู่จง (肅宗) แล้วจักรพรรดิเสฺวียนจงได้สมัญญาไท่ช่างหฺวัง นับเป็นเหตุการณ์สำคัญครั้งหนึ่ง เพราะพระองค์ได้เสวยราชสมบัติเนื่องจากไท่ช่างหฺวังสละราชย์ให้ แล้วพระองค์ก็ต้องพ้นจากราชสมบัติในฐานะไท่ช่างหฺวังเช่นกัน
พระเจ้าแผ่นดินจีนพระองค์สุดท้ายที่ได้รับสมัญญาไท่ช่างหฺวัง คือ จักรพรรดิเฉียนหลง (乾隆) แห่งราชวงศ์ชิง ผู้สละราชบัลลังก์ให้แก่พระราชโอรส คือ จักรพรรดิเจียชิ่ง (嘉慶) ใน ค.ศ. 1796 เพราะไม่ต้องการครองราชย์นานกว่าพระอัยกา คือ จักรพรรดิคังซี (康熙) แต่แม้จะออกจากราชสมบัติไปแล้ว ไท่ช่างหฺวังเฉียนหลงก็ทรงควบคุมราชการงานเมืองต่อไปกระทั่งเสด็จสวรรคตในปี ค.ศ. 1799
ในราชวงศ์ชิงนี้ยังมีกรณีที่พระบิดามีพระชนม์อยู่ แต่ไม่ได้เป็นไท่ช่างหฺวัง คือ ฉุนชินหวังอี้เซฺวียน (醇親王奕譞) พระราชบิดาของจักรพรรดิกวังซฺวี่ (光緒) จักรพรรดิหุ่นเชิดของซูสีไทเฮา (慈禧太后) กับฉุนชินหวังไจ้เฟิง (醇親王載灃) พระราชบิดาของผู่อี๋ (溥儀) หรือจักรพรรดิเซฺวียนถ่ง (宣统)
สมัยใหม่.
ประเทศจีนสมัยใหม่หลัง ค.ศ. 1949 สืบมา มีการใช้สมัญญานี้อย่างเสียดสี เช่น เติ้ง เสี่ยวผิง (邓小平) ถูกเรียกว่าไท่ช่างหฺวัง เพราะมีอำนาจล้นฟ้า โดยเป็นอำนาจอย่างไม่เป็นทางการ เพราะเขามิได้ดำรงตำแหน่งใด ๆ ที่พึงใช้อำนาจเช่นนั้นได้เลย กับทั้งเขายังมีอิทธิพลมหาศาลต่อผู้นำรุ่นหลังด้วย
คำนี้ยังใช้เรียกเจ้าหน้าที่ชั้นผู้ใหญ่ในพรรคคอมมิวนิสต์จีนที่พ้นจากตำแหน่งไปแล้ว แต่ยังคอยสอดส่องยุ่งเกี่ยวการทำงานของผู้สืบตำแหน่งต่อจากตน เช่น เฉิน ยฺหวิน (陳雲) และเจียง เจ๋อหมิน (江澤民)
ปลาโรนันหัวใส

ปลาโรนันหัวใส หรือ ปลาโรนันจิ้งจก เป็นสกุลของปลากระดูกอ่อนจำพวกปลาโรนัน ที่อยู่ในสกุล "Rhinobatos" (/ไร-โน-บา-ตอส/) จัดเป็นปลาโรนันขนาดเล็ก ในประเทศไทยพบมากแถบทะเลอันดามัน เรือประมงจะสามารถจับได้ครั้งละ 4–5 ตัว ในการออกเรือแต่ละครั้ง เป็นปลาเศรษฐกิจที่มีขายกันตามตลาดปลาทะเลทั่วไป
การจำแนก.
ปัจจุบันจำแนนกออกได้ 37 ชนิด
สโมสรฟุตบอลไบเอิร์นมิวนิกในฤดูกาล 2016–17

การแข่งขัน สโมสรฟุตบอลไบเอิร์นมิวนิก ฤดูกาล 2016–17 ซึ่งเป็นฤดูกาลที่ 118 ของประวัติศาสตร์สโมสร.
การแข่งขัน.
      ชนะ
      เสมอ
      แพ้
 "ณ วันที่ 26 เมษายน ค.ศ. 2017"
 "ณ วันที่ 20 พฤษภาคม ค.ศ. 2017"
 "ณ วันที่ 15 เมษายน ค.ศ. 2017"
โบรุสซีอาดอร์ทมุนท์ในฤดูกาล 2016–17

การแข่งขัน โบรุสซีอาดอร์ทมุนท์ ฤดูกาล 2016–17 เป็นฤดูกาลที่ 106 (และปีโดยรวมเป็นฤดูกาลที่ 107) ในประวัติสโมสรฟุตบอลและเป็นฤดูกาลที่ 41 ติดต่อกันในลีกและเป็นฤดูกาลที่ 50 โดยรวมในระดับบุนเดิสลีกา ซึ่งเป็นลีกสูงสุดของฟุตบอลเยอรมัน โบรุสเซียมีส่วนร่วมในฤดูกาลนี้ของฟุตบอลถ้วยภายในประเทศ เดเอ็ฟเบ-โพคาล และ ยูฟ่าแชมเปียนส์ลีก ครั้งนี้จะเป็นฤดูกาลที่ 44 สำหรับสโมสรในสนาม เว็สท์ฟาเลินชตาดีอ็อน ตั้งอยู่ที่ ดอร์ทมุนท์ ประเทศเยอรมนี สนามมีความจุ 81,359 คนสำหรับการแข่งขันในรายการบุนเดิสลีกา และมีความจุ 65,851 คน สำหรับการแข่งขันฟุตบอลถ้วย ฤดูกาลจะเริ่มต้นระหว่างวันที่ 1 กรกฎาคม ค.ศ. 2016 ถึง 30 มิถุนายน ค.ศ. 2017
รายชื่อผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกปล่อยยืมตัว.
<templatestyles src="Template:Football squad player/styles.css" />
การซื้อขายนักเตะ.
เข้า.
รวมเงินที่ต้องใช้จ่ายทั้งสิ้น: 111.25 ล้านยูโร
ออก.
รวมเงินที่ได้รับเข้ามาจากการขายนักเตะทั้งสิ้น: 111 ล้านยูโร
รายรับ-รายจ่ายทั้งสิ้น: 0.25 ล้านยูโร
นัดกระชับมิตร.
      ชนะ
      เสมอ
      แพ้
อินเตอร์เนชันแนล แชมเปียนส์ คัพ.
<onlyinclude></onlyinclude>
      ชนะ
      เสมอ
      แพ้
การแข่งขัน.
      ชนะ
      เสมอ
      แพ้
บุนเดิสลีกา ฤดูกาล 2016–17

บุนเดิสลีกา ฤดูกาล 2016–17 เป็นฤดูกาลที่ 54 ของบุนเดิสลีกา การแข่งขันระดับพรีเมียร์ของฟุตบอลเยอรมัน ซี่งจะเริ่มต้นขึ้นในวันที่ 26 สิงหาคม ค.ศ. 2016
ทีม.
<templatestyles src="Col-begin/styles.css"/>
เพลย์ออฟเลื่อนชั้น-ตกชั้น.
นัดที่สอง.
"รวมผลสองนัด ว็อลฟส์บูร์ก ชนะ 2–0."
สถิติ.
แฮท-ทริคส์.
4
มหาวิทยาลัยการกีฬาแห่งชาติ วิทยาเขตเพชรบูรณ์

มหาวิทยาลัยการกีฬาแห่งชาติ วิทยาเขตเพชรบูรณ์  เป็นสถาบันอุดมศึกษาของรัฐ ซึ่งตั้งอยู่ในจังหวัดเพชรบูรณ์ โดยเป็น 1 ใน 17 วิทยาเขต ของมหาวิทยาลัยการกีฬาแห่งชาติ และใน 4 วิทยาเขต ในภาคเหนือ ปัจจุบันเปิดสอนในหลักสูตรปริญญาตรี ในคณะศึกษาศาสตร์ คณะศิลปศาสตร์ และคณะวิทยาศาสตร์การกีฬา
มหาวิทยาลัยการกีฬาแห่งชาติ วิทยาเขตเพชรบูรณ์ เป็นสถาบันอุดมศึกษามีวัตถุประสงค์ในการผลิตและพัฒนาบุคลากรทางพลศึกษา การกีฬา วิทยาศาสตร์การกีฬา วิทยาศาสตร์สุขภาพ นันทนาการและบุคลากรในด้านที่เกี่ยวข้อง มีภารกิจทำการสอน ทำการวิจัย ให้บริการทางวิชาการ การให้บริการชุมชน การใช้และการจัดการศึกษาสำหรับบุคคลที่มีความสามารถพิเศษทางกีฬา นันทนาการ และบุคคลที่มีความบกพร่องทางร่างกาย รวมถึงการทะนุบำรุงศิลปวัฒนธรรม การเล่นพื้นบ้านและกีฬาไทยและการประกันคุณภาพการศึกษา
ประวัติ.
เมื่อพ.ศ. 2514 นายปอ ขาวสะอาด ศึกษาธิการเขตการศึกษา 7 นายปัญจะ เกสรทอง สมาชิกสภาผู้แทนราษฎรจังหวัดเพชรบูรณ์ นายเกษม พาณิชการ นายกสมาคมพ่อค้าชาวอำเภอหล่มสัก อำเภอหล่มเก่า อำเภอเมืองเพชรบูรณ์ และผู้ทรงคุณวุฒิที่มีความสนใจการกีฬาในจังหวัดเพชรบูรณ์ ได้ดำเนินการขอเปิดวิทยาลัยพลศึกษาจังหวัดเพชรบูรณ์ โดยยื่นเรื่องต่อ ศาสตราจารย์นายแพทย์บุญสม มาร์ติน อธิบดีกรมพลศึกษา พ.ศ. 2525 นายปัญจะ เกสรทอง ได้ดำเนินการติดต่อประสานงานกับผู้ว่าราชการเพชรบูรณ์และคณะรัฐมนตรี ในเรื่องที่ดินและงบประมาณการก่อสร้างอาคารต่างๆ พร้อมทั้งประสานงานกับกรมพลศึกษา กระทรวงศึกษาธิการ เพื่อขอเปิดวิทยาลัยพลศึกษาจังหวัดเพชรบูรณ์ ต่อมาผู้ว่าราชการจังหวัดเพชรบูรณ์ นายจำเนียร ปฏิเวชวรรณกิจ ได้จัดที่ดินสำหรับก่อสร้าง คือ บริเวณถนนสระบุรี - หล่มสัก ซึ่งมีความกว้าง 160 เมตร รวมเนื้อที่ทั้งสิ้น 159 ไร่ นายเกษม ศิริสัมพันธ์ รัฐมนตรีว่าการกระทรวงศึกษาธิการได้ลงนามในประกาศเปิดวิทยาลัยพลศึกษา ให้ชื่อว่า "วิทยาลัยพลศึกษาจังหวัดเพชรบูรณ์" เมื่อวันที่ 8 กันยายน 2525 โดยเปิดเรียนตั้งแต่ปีการศึกษา 2526 เป็นต้นไป ในหลักสูตรประกาศนียบัตรวิชาการศึกษาชั้นสูง (ป.กศ. สูง พลศึกษา) โดยปีแรกรับนักศึกษาจำนวน 50 คน
คณะและหลักสูตร.
ระดับปริญญาตรี.
คณะวิทยาศาสตร์การกีฬาและสุขภาพ
หลักสูตรวิทยาศาสตรบัณฑิต (วท.บ.) 4 ปี
สาขาวิทยาศาสตร์การกีฬาและสุขภาพ
คณะศิลปศาสตร์
หลักสูตรศิลปศาสตรบัณฑิต (ศศ.บ.) 4 ปี
สาขาการบริหารจัดการกีฬา
สาขาวิชาสื่อสารการกีฬา
คณะศึกษาศาสตร์
หลักสูตรศึกษาศาสตรบัณฑิต (ศษ.บ.) 5 ปี
สาขาพลศึกษา
ปลากระเบนผีเสื้อ

ปลากระเบนผีเสื้อ  เป็นกลุ่มของปลากระดูกอ่อน จำพวกปลากระเบนจัดอยู่ในวงศ์ Gymnuridae และสกุล "Gymnura" 
เป็นปลาทะเล พบในมหาสมุทรทั่วโลก และพบได้บ้างในแหล่งน้ำกร่อย เช่น ปากแม่น้ำหรือชะวากทะเล
เป็นปลาที่มีรูปร่างแบนและมีครีบล้อมลำตัว ซึ่งเป็นครีบอกรวมไปถึงส่วนหัว มีลำตัวและส่วนหางสั้นมาก มีความยาวช่วงลำตัวตั้งแต่ 31 เซนติเมตร (12 นิ้ว) ถึง 4 เมตร (13 ฟุต) 
ปลากระเบนผีเสื้อ ในบางข้อมูลจะใช้ชื่อวิทยาศาสตร์ว่า Gymnurinae จัดเป็นวงศ์ย่อยของวงศ์ Dasyatidae แต่ในเว็บไซต์ฟิชเบส และระบบข้อมูลการจำแนกพันธุ์แบบบูรณาการได้จำแนกให้เป็นวงศ์ต่างหาก
การจำแนก.
ในน่านน้ำไทยพบทั้งหมด 3 หรือ 4 ชนิด
วิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย

วิทยาลัยสงฆ์พ่อขุนผาเมือง เป็นวิทยาลัยของมหาวิทยาลัยมหาจุฬาลงกรณราชวิทยาลัย ซึ่งตั้งอยู่ในจังหวัดเพชรบูรณ์
วิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย มุ่งพัฒนามหาวิทยาลัยเป็นศูนย์กลางการศึกษาพระพุทธศาสนาระดับนานาชาติ โดยจัดการศึกษาและพัฒนาองค์ความรู้บูรณาการกับศาสตร์สมัยใหม่ ให้นำไปสู้การพัฒนาจิตใจและสังคมอย่างยั่งยืน
ประวัติ.
คณะสงฆ์จังหวัดเพชรบูรณ์ โดยการนำของพระเทพรัตนกวี (สุรินทร์ ชุตินฺธโร) เจ้าคณะจังหวัดเพชรบูรณ์ มีความมุ่งมั่นและประสงค์อย่างยิ่งที่จะพัฒนาคุณภาพการศึกษาของพระภิกษุสามเณรในเขตจังหวัดเพชรบูรณ์และจังหวัดใกล้เคียง จึงมอบหมายให้พระปริยัติพัชราภรณ์ รองเจ้าคณะจังหวัดเพชรบูรณ์ ร่วมกับคณะสงฆ์จังหวัดเพชรบูรณ์ได้เสนอขอขยายห้องเรียนไปยังมหาวิทยาลัยมหาจุฬาลง กรณราชวิทยาลัย และได้รับอนุมัติจากสภามหาวิทยาลัย เมื่อวันที่ 23 กุมภาพันธ์ พ.ศ. 2544 ให้เป็น มหาวิทยาลัยมหาจุฬาลงกรณราชวิทยาลัย ห้องเรียนจังหวัดเพชรบูรณ์ ต่อมาเมื่อพ.ศ. 2558 จึงได้ขออนุมัติจัดตั้งเป็น วิทยาลัยสงฆ์พ่อขุนผาเมือง
หลักสูตร.
มหาวิทยาลัยมหาจุฬาลงกรณราชวิทยาลัย วิทยาลัยสงฆ์พ่อขุนผาเมือง ได้รับอนุมัติให้เปิดทำการเรียนการสอนหลักสูตรพุทธศาสตรบัณฑิต จำนวน 3 สาขาวิชาคือ
ประกาศนียบัตร.
นอกจากนี้ยังเปิดทำการเรียนการสอนระดับประกาศนียบัตร หลักสูตร 1 ปี จำนวน 1 หลักสูตรคือ หลักสูตรประกาศนียบัตรการบริหารกิจการคณะสงฆ์ (ป.บส.) จำนวน 2 แห่งคือวัดประชานิมิต ตำบลท่าโรง อำเภอวิเชียรบุรี จังหวัดเพชรบูรณ์ และวัดมหาธาตุ ตำบลในเมือง อำเภอเมือง จังหวัดเพชรบูรณ์ เป็นการเปิดโอกาสให้พระสังฆาธิการและครูสอนพระปริยัติธรรมได้เข้าศึกษาเพื่อเป็นการพัฒนาการทำงานของคณะสงฆ์ให้เกิดประสิทธิภาพและประสิทธิผลมากยิ่งขึ้น
มหาวิทยาลัยเฉลิมกาญจนา เพชรบูรณ์

มหาวิทยาลัยเฉลิมกาญจนา วิทยาเขตเพชรบูรณ์  มีสถานะเป็น1ใน4ศูนย์การศึกษาของมหาวิทยาลัยเฉลิมกาญจนา
ประวัติ.
มหาวิทยาลัยเฉลิมกาญจนา ก่อตั้งขึ้นเมื่อวันที่ 7 กันยายน พ.ศ. 2547 ตั้งอยู่ที่ ตำบลโพธิ์ อำเภอเมืองศรีสะเกษ จังหวัดศรีสะเกษ ดำเนินการบริหารโดย ศาสตราจารย์ ดร.วิจิตร ศรีสอ้านเป็นนายกสภามหาวิทยาลัย ดร.สุชีราภรณ์ ธุวานนท์ เป็นผู้รับใบอนุญาต และอธิการบดี เปิดดำเนินการสอนตั้งแต่ปี พ.ศ. 2547 ในชื่อ วิทยาลัยเฉลิมกาญจนา จนถึงปัจจุบัน มีสถานที่ตั้งในภูมิภาค 4 จังหวัดได้แก่จังหวัดนครศรีธรรมราช จังหวัดสุรินทร์ จังหวัดบุรีรัมย์ และจังหวัดเพชรบูรณ์
สำหรับศูนย์เพชรบูรณ์ ก่อตั้งขึ้นเมื่อ พ.ศ. 2554 โดยมีดร.ดิเรก ถึงฝั่ง ผู้ว่าราการจังหวัดเพชรบูรณ์ในขณะนั้นมาเป็นประธานในพิธีเปิดวิทยาลัย โดยใช้ชื่อว่า วิทยาลัยเฉลิมกาญจนาเพชรบูรณ์ ต่อมาเมื่อพ.ศ. 2557 วิทยาลัยเฉลิมกาญจนา ได้รับการยกฐานะขึ้นเป็น มหาวิทยาลัยเฉลิมกาญจนา วิทยาลัยเฉลิมกาญจนาเพชรบูรณ์ จึงยกฐานะขึ้นเป็น มหาวิทยาลัยเฉลิมกาญจนา เพชรบูรณ์
คณะและหลักสูตร.
คณะสาธารณสุขศาสตร์
หลักสูตรวิทยาศาสตรบัณฑิต
สาขาสาธารณสุขศาสตร์ 
คณะรัฐศาสตร์
หลักสูตรรัฐศาสตรบัณฑิต
สาขาการปกครองท้องถิ่น
คณะบริหารศาสตร์
หลักสูตรบริหารธุรกิจบัณฑิต
สาขาเทคโนโลยีสารสนเทศ
สาขาคอมพิวเตอร์ธุรกิจ
สาขาบัญชี
สาขาการจัดการ
บ่วงนฤมิต

บ่วงนฤมิต เป็นละครโทรทัศน์แนวดราม่า-พีเรียด ออกอากาศทางสถานีวิทยุโทรทัศน์ไทยทีวีสีช่อง 3 ถูกสร้างเป็นละครครั้งแรกโดย บริษัท ฮูแอนด์ฮู จำกัด สร้างจากบทประพันธ์ของ ลินิน เขียนบทโทรทัศน์โดย นลินี สีตะสุวรรณ กำกับการแสดงโดย สำรวย รักชาติ
"บ่วงนฤมิต" เป็นละครซ้อนละคร กล่าวคือฉากหลังเป็นละครยุคปัจจุบัน แต่ตัวละครต้องเล่นละครแนวย้อนยุค สำหรับการวางตัวละคร เลือกภีรนีย์มารับบทขวัญอุมาเพราะเห็นว่าตัวละครนี้ค่อนข้างยากและเห็นว่าภีรนีย์มีฝีมือบวกกับไม่เคยเล่นกับอัชชา ส่วนอัชชานั้น ได้แสดงละครกับทางค่ายมาแล้วหลายเรื่อง
ละครได้รับเรตติ้งเฉลี่ยต่ำที่สุดของละครหลังข่าวช่อง 3 ด้วยเรตติ้งเฉลี่ยทั้งเรื่อง 1.767 โดยตอนจบมีเรตติ้งอยู่ที่ 2.079 ข่าวสด วิเคราะห์ว่าสาเหตุที่ละครมีเรตติ้งไม่ดีเกิดจาก ละครถ่ายทำมาตั้งแต่ปี 2558 ทำให้ไม่สดพอ การตัดต่อไม่สนุกพอ แต่ประเด็นหลักคือ กระแสการแอนตี้นางเอกละคร
อิตโวนต์บีซูนบีฟอร์ลอง

อิตโวนต์บีซูนบีฟอร์ลอง  เป็นสตูดิโออัลบั้มที่สองของวงดนตรีร็อกอเมริกัน มารูนไฟฟ์ ออกจำหน่ายในเดือนพฤษภาคม ค.ศ. 2007 ต่อจากอัลบั้มแรก "ซองส์อะเบาต์เจน" (2002) ชื่อมีแรงบันดาลใจจากวลีที่วงนำมาใช้เพื่อเป็นแรงกระตุ้นให้วงขณะทัวร์คอนเสิร์ต
อัลบั้มเปิดตัวที่อันดับหนึ่งบนชาร์ตบิลบอร์ด 200 ขายได้ประมาณ 430,000 ชุดในสัปดาห์แรก และนับถึง ค.ศ. 2011 อัลบั้มขายได้ประมาณ 5 ล้านชุดทั่วโลก อัลบั้มนี้เป็นอัลบั้มแรกที่มีแมตต์ ฟลินน์ เป็นมือกลอง เนื่องจากมือกลองคนเก่า ไรอัน ดูซิก ประกาศลาออกจากวงในปี ค.ศ. 2006 เนื่องจากข้อมือและไหล่ได้รับบาดเจ็บหนัก แต่ไรอัน ดูซิก ถูกระบุในปกอัลบั้มว่าเป็น "ผู้อำนวยการด้านดนตรี" (Musical Director)
ทอมัส ลอว์เรนซ์

เซอร์ ทอมัส ลอว์เรนซ์  เป็นจิตรกรเอกชาวอังกฤษและเป็นผู้อำนวยการคนที่สี่ของราชบัณฑิตยสถานศิลปะ 
เขาเกิดในบริสตอลและเริ่มวาดภาพในเมืองดีไวซิส ซึ่งบิดาของเขามีกิจการโรงแรมอยู่ที่นั่น เมื่ออายุได้สิบขวบจึงย้ายไปอาศัยยังเมืองบาธ ซึ่งที่นั่นเขาหารายได้โดยการขายภาพเขียนดินสอสี เมื่ออายุได้สิบแปดจึงย้ายไปยังกรุงลอนดอนและกลายเป็นจิตรกรลือชื่ออย่างรวดเร็วด้วยภาพวาดสีน้ำมัน จนเขาได้รับไว้วางพระราชหฤทัยให้วาดภาพของพระนางชาร์ลอตต์ในปี ค.ศ. 1790 หลังจากนั้นเขาได้รับแต่งตั้งให้เข้าไปอยู่ในราชบัณฑิตยสถานศิลปะในปี ค.ศ. 1791 และกลายเป็นสมาชิกเต็มตัวในปี ค.ศ. 1704 ในช่วงเวลานี้เขากลายเป็นจิตรกรเอกของประเทศที่หาใครเทียบมิได้ไปจวบจนสิ้นชีวิตเขา ในช่วงสงครามนโปเลียนเขาถูกส่งตัวไปยังชาติพันธมิตรต่าง ๆ เพื่อวาดภาพผู้บัญชาการทหารในสมัยนั้นเพื่อนำภาพไปประดับในโถงวอเตอร์ลู พระราชวังวินด์เซอร์
ปลาสเกต

ปลาสเกต  ปลากระดูกอ่อนจำพวกหนึ่ง ในกลุ่มปลากระเบน จัดอยู่ในวงศ์ Rajidae จัดเป็นปลากระเบนขนาดเล็ก แต่มีความแตกต่างไปจากปลากระเบนรวมถึงปลากระดูกอ่อนจำพวกอื่น ๆ 
ปัจจุบันพบมากกว่า 200 ชนิด แบ่งออกได้เป็น 2 วงศ์ย่อย คือ Rajinae และ Arhynchobatinae 
ปลาสเกตนับว่าเป็นปลากระเบนขนาดเล็ก จึงนิยมนำมาปรุงเป็นอาหาร โดยเฉพาะอย่างยิ่งกับประเทศทางตะวันตก เพราะมีขนาดเล็กและเนื้อไม่มีกลิ่นแอมโมเนียฉุนเหมือนกับปลากระเบนจำพวกอื่น
การจำแนก.
แบ่งเป็นสกุล
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
โดยปลาสเกตที่พบได้ในน่านน้ำไทย มีรายงานเพียงชนิดเดียว คือ ปลาสเกตทะเลซูลู, "Okamejei jensenae" พบที่ท่าเทียบเรือจังหวัดระนองและภูเก็ต จัดเป็นปลาน้ำลึกที่พบไม่บ่อยนัก
ปลากระเบนจมูกวัว

ปลากระเบนจมูกวัว  เป็นปลากระเบนในวงศ์ Rhinopteridae และสกุล "Rhinoptera" เป็นปลากระเบนที่มีครีบอยู่ข้างลำตัวแยกออกจากส่วนหัวชัดเจนเหมือนปลากระเบนนกหรือปลากระเบนปีศาจ โดยในบางข้อมูลจัดให้เป็นเป็นวงศ์ย่อยของวงศ์ Myliobatidae หรือวงศ์ปลากระเบนนก โดยใช้ชื่อวงศ์ว่า Rhinopterinae ซึ่งปัจจุบันเป็นชื่อพ้องรอง 
การจำแนก.
ในน่านน้ำไทย ในปี ค.ศ. 2002 สำรวจพบ 2 ชนิด แต่การสำรวจในเดือนเมษายน ปี ค.ศ. 2013 ถึงมีนาคม ปี ค.ศ. 2014 พบเพียงชนิดเดียว
จักรพรรดิโกะ-ฟูชิมิ

จักรพรรดิโกะ-ฟูชิมิ (1831 - 1879 , ครองราชย์ 1841 - 1844) จักรพรรดิองค์ที่ 93 แห่ง ราชวงศ์ญี่ปุ่น ตามกฎมณเฑียรบาลว่าด้วยการสืบราชสันตติวงศ์
จักรพรรดิโกะ-ฟูชิมิครองราชย์ระหว่าง พ.ศ. 1841 - พ.ศ. 1844
พระราชประวัติ.
จักรพรรดิโกะ-ฟูชิมิมีพระนามเดิมก่อนจะขึ้นสืบราชบัลลังก์ดอกเบญจมาศว่า เจ้าชายทะเนะฮิโตะ  
เป็นพระราชโอรสองค์ใหญ่ใน จักรพรรดิฟูชิมิ จักรพรรดิองค์ที่ 92 และเป็นพระเชษฐาต่างพระราชมารดาของ จักรพรรดิฮะนะโซะโนะ จักรพรรดิองค์ที่ 95 โดยมาจากราชสกุลจิเมียวอิน
มีพระราชโอรสทั้งสิ้น 2 พระองค์คือ
เหตุการณ์ในพระชนม์ชีพของจักรพรรดิโกะ-ฟูชิมิ.
เจ้าชายทะเนะฮิโตะได้รับการสถาปนาจากจักรพรรดิฟูชิมิพระราชบิดาให้ขึ้นเป็นรัชทายาทเมื่อปี พ.ศ. 1832 ขณะมีพระชนมายุเพียง 1 พรรษา
ในปี พ.ศ. 1856 อดีตจักรพรรดิโกะ-ฟูชิมิได้เป็นไดโจโฮโอแต่เพียงพระองค์เดียวเนื่องจากอดีตจักรพรรดิฟูชิมิทรงพระผนวชและยกจักรพรรดิฮะนะโซะโนะให้เป็นโอรสบุญธรรมของอดีตจักรพรรดิโกะ-ฟูชิมิ
ปี พ.ศ. 1879 อดีตจักรพรรดิโกะ-ฟูชิมิสวรรคตลงเมื่อพระชนมายุเพียง 47 พรรษา
ศักราชในรัชกาลจักรพรรดิโกะ-ฟูชิมิ.
ศักราชในรัชกาลนี้ประกอบไปด้วย